2009D0883 — DA — 01.12.2010 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 26. november 2009 om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2010 og efterfølgende år, og om fastsættelse af EF-tilskuddet hertil (meddelt under nummer K(2009) 9131) (2009/883/EF) (EFT L 317, 3.12.2009, p.36)

Ændret ved:









▼B

KOMMISSIONENS BESLUTNING

af 26. november 2009

om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2010 og efterfølgende år, og om fastsættelse af EF-tilskuddet hertil

(meddelt under nummer K(2009) 9131)

(2009/883/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 2009/470/EF af 25. maj 2009 om visse udgifter på veterinærområdet ( 1 ), særlig artikel 27, stk. 5, og ud fra følgende betragtninger: (1) Ved beslutning 2009/470/EF er der fastsat procedurer vedrørende EF-tilskud til programmer for udryddelse, bekæmpelse og overvågning af dyresygdomme og zoonoser. (2) I henhold til artikel 27, stk. 1, i beslutning 2009/470/EF skal der indføres en EF-finansieringsforanstaltning til godtgørelse af medlemsstaternes udgifter til finansiering af nationale programmer for udryddelse, bekæmpelse og overvågning af de dyresygdomme og zoonoser, der er nævnt i bilaget til beslutningen. (3) Ved Rådets beslutning 2006/965/EF af 19. december 2006 om ændring af beslutning 90/424/EØF om visse udgifter på veterinærområdet ( 2 ) erstattedes beslutningens artikel 24 af en ny bestemmelse. Som en overgangsforanstaltning blev det ved beslutning 2006/965/EF fastsat, at programmerne for enzootisk kvægleukose og Aujeszkys sygdom fortsat kunne finansieres indtil den 31. december 2010. (4) I henhold til Kommissionens beslutning 2008/341/EF af 25. april 2008 om fastsættelse af EF-kriterier for nationale programmer for udryddelse, bekæmpelse og overvågning af visse dyresygdomme og zoonoser ( 3 ) skal programmer, som medlemsstaterne forelægger, for at blive godkendt som foranstaltning i henhold til artikel 27, stk. 1, i beslutning 2009/470/EF opfylde kriterierne i bilaget til beslutning 2008/341/EF. (5) I henhold til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier ( 4 ) skal medlemsstaterne udarbejde årlige programmer for overvågning af transmissible spongiforme encephalopatier (TSE) hos kvæg, får og geder. (6) Det er endvidere fastsat i Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza ( 5 ), at medlemsstaterne skal gennemføre overvågningsprogrammer vedrørende fjerkræ og vilde fugle for at udbygge den eksisterende viden om den trussel, vilde fugle udgør i forbindelse med influenzavirus af aviær oprindelse hos fugle, bl.a. på grundlag af risikovurderinger, der ajourføres regelmæssigt. Disse årlige overvågningsprogrammer og finansieringen heraf bør ligeledes godkendes. (7) Nogle medlemsstater har forelagt Kommissionen årlige programmer for udryddelse, bekæmpelse og overvågning af dyresygdomme, programmer for kontrol med henblik på forebyggelse af zoonoser og årlige programmer for udryddelse og overvågning af visse TSE'er, som de ønsker at modtage EF-tilskud til. (8) I 2008 og 2009 blev visse flerårige programmer for udryddelse, bekæmpelse og overvågning af dyresygdomme, som medlemsstaterne havde forelagt, godkendt ved Kommissionens beslutning 2007/782/EF ( 6 ) og 2008/897/EF ( 7 ). Udgiftsforpligtelserne i forbindelse med disse flerårige programmer blev indgået i overensstemmelse med artikel 76, stk. 3, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget ( 8 ). Den første budgetmæssige forpligtelse for de pågældende programmer blev indgået, efter at de var godkendt. Hver efterfølgende årlige forpligtelse bør indgås af Kommissionen på baggrund af programgennemførelsen i det foregående år på grundlag af en afgørelse om at yde tilskud, jf. artikel 27, stk. 5, i beslutning 2009/470/EF. (9) Ved forordning (EF) nr. 999/2001, som ændret ved Kommissionens forordning (EF) nr. 103/2009 ( 9 ), er der fastsat strengere krav, der skal være opfyldt, i tilfælde af at mælkeproducerende flokke er inficeret med klassisk scrapie. (10) I 2009 forelagde Cypern et flerårigt program for overvågning og udryddelse af scrapie, der var tilpasset den pågældende nylige ændring af forordning (EF) nr. 999/2001. Ved Kommissionens beslutning 2009/560/EF ( 10 ) godkendtes det flerårige scrapieprogram, og det blev fastsat, at udgiften til personale, der ansættes specielt med henblik på udførelse af opgaver i forbindelse med programmet, og udgiften til destruktion af dyrekroppene er omfattet af de udgifter, der kan ydes EF-tilskud til. Det andet og sidste år i Cyperns flerårige scrapieprogram bør derfor godkendes, og der bør ydes samme EF-tilskud og træffes samme støtteberettigede foranstaltninger som i det første år. (11) Kommissionen har vurderet de årlige programmer, som medlemsstaterne har forelagt, og det næste (andet eller tredje) år for de flerårige programmer, der blev godkendt i 2008 og 2009, ud fra et veterinært og et økonomisk synspunkt. Det er konstateret, at programmerne opfylder de relevante EF-veterinærbestemmelser og navnlig kriterierne i beslutning 2008/341/EF. (12) Da de årlige og flerårige programmer er vigtige for, at Fællesskabets dyre- og folkesundhedsmæssige mål kan nås, og da anvendelsen for TSE- og aviær influenza-programmernes vedkommende er obligatorisk i alle medlemsstaterne, bør EF-tilskudssatsen fastsættes på et passende niveau til refusion af de udgifter, som de pågældende medlemsstater har til de i denne beslutning omhandlede foranstaltninger, med et maksimumsbeløb for hvert program. (13) For at opnå bedre styring, mere effektiv anvendelse af EF-midlerne og større gennemsigtighed er det også nødvendigt for de enkelte programmer, hvor det er relevant, at fastsætte de gennemsnitlige udgifter, der refunderes til medlemsstaterne for visse udgifter til blandt andet de test, medlemsstaterne anvender, og godtgørelse til ejere for tab som følge af slagtning eller nedslagning af dyr. (14) I henhold til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik ( 11 ) skal programmer for udryddelse og overvågning af dyresygdomme finansieres via Den Europæiske Garantifond for Landbruget. Finanskontrollen af foranstaltningerne foretages i henhold til samme forordnings artikel 9, 36 og 37. (15) EF-tilskuddet bør kun ydes, hvis de planlagte foranstaltninger gennemføres effektivt, og de kompetente myndigheder fremsender alle nødvendige oplysninger inden for de i denne beslutning fastsatte tidsfrister. (16) Af hensyn til administrativ effektivitet skal alle udgifter, der forelægges med henblik på EF-tilskud, angives i euro. I overensstemmelse med forordning (EF) nr. 1290/2005 bør omregningskursen for udgifter i en anden valuta end euro være den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af den berørte medlemsstat. (17) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







KAPITEL I

ÅRLIGE PROGRAMMER

Artikel 1

Kvægbrucellose

1. De programmer for udryddelse af kvægbrucellose, som Spanien, Italien, Cypern, Malta, Portugal og Det Forenede Kongerige har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser, godtgørelse til ejere for værdien af de slagtede dyr under programmerne og indkøb af vaccine, dog højst:

a) 2 000 000 EUR til Spanien

b) ►M1 3 600 000 EUR ◄ til Italien

c) 75 000 EUR til Cypern

d) 15 000 EUR til Malta

▼M1

e) 1 200 000 EUR til Portugal

f) 1 700 000 EUR til Det Forenede Kongerige.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en Rose Bengal-test 0,20 EUR pr. test

for en SAT-test 0,20 EUR pr. test

for en komplementbindingstest 0,40 EUR pr. test

for en ELISA-test 1 EUR pr. test

for slagtede dyr 375 EUR pr. dyr.

Artikel 2

Kvægtuberkulose

1. De programmer for udryddelse af kvægtuberkulose, som Irland, Spanien, Italien, Portugal og Det Forenede Kongerige har forelagt, godkendes for perioden 1. januar 2010 til 31. december 2010.

▼M1

2. EU-tilskuddet fastsættes til 50 % af hver enkelt af de i stk. 1 nævnte medlemsstaters udgifter til tuberkulintest og laboratorieundersøgelser og godtgørelse til ejere for værdien af de slagtede dyr under programmerne, dog højst:

a) 12 500 000 EUR til Irland

b) 10 100 000 EUR til Spanien

c) 2 800 000 EUR til Italien

d) 1 000 000 EUR til Portugal

e) 27 000 000 EUR til Det Forenede Kongerige.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en tuberkulintest 1,75 EUR pr. test

for en gamma-interferon-test 5 EUR pr. test

for slagtede dyr 375 EUR pr. dyr.

Artikel 3

Fåre- og gedebrucellose

1. De programmer for udryddelse af fåre- og gedebrucellose, som Spanien, Italien, Cypern og Portugal har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til indkøb af vacciner, udgifter til laboratorieundersøgelser og godtgørelse til ejere for værdien af de slagtede dyr under programmerne, dog højst:

▼M1

a) 3 000 000 EUR til Spanien

▼B

b) 3 500 000 EUR til Italien

c) 75 000 EUR til Cypern

d) 1 100 000 EUR til Portugal.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en Rose Bengal-test 0,20 EUR pr. test

for en komplementbindingstest 0,40 EUR pr. test

for slagtede dyr 50 EUR pr. dyr.

Artikel 4

Bluetongue i endemiske områder eller højrisikoområder

1. De programmer for udryddelse og overvågning af bluetongue, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til vaccination, laboratorieundersøgelser med henblik på virologisk, serologisk og entomologisk overvågning samt indkøb af fælder og vaccine, dog højst:

a) 4 500 000 EUR til Belgien

b) 6 000 EUR til Bulgarien

c) ►M1 1 650 000 EUR ◄ til Tjekkiet

d) 50 000 EUR til Danmark

e) ►M1 1 700 000 EUR ◄ til Tyskland

f) 130 000 EUR til Estland

g) 80 000 EUR til Irland

h) 70 000 EUR til Grækenland

▼M1

i) 19 000 000 EUR til Spanien

j) 33 500 000 EUR til Frankrig

▼B

k) 2 700 000 EUR til Italien

▼M1

l) 20 000 EUR til Letland

m) 10 000 EUR til Litauen

▼B

n) 300 000 EUR til Luxembourg

o) ►M1 70 000 EUR ◄ til Ungarn

p) 4 000 EUR til Malta

q) ►M1 130 000 EUR ◄ til Nederlandene

r) 1 000 000 EUR til Østrig

s) 70 000 EUR til Polen

t) ►M1 2 100 000 EUR ◄ til Portugal

u) 110 000 EUR til Rumænien

v) ►M1 40 000 EUR ◄ til Slovenien

w) 50 000 EUR til Slovakiet

▼M1

x) 20 000 EUR til Finland

y) 850 000 EUR til Sverige.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) for en ELISA-test : 2,50 EUR pr. test

b) for en PCR-test : 10 EUR pr. test

c) for indkøb af monovalente vacciner : 0,30 EUR pr. dosis

d) for indkøb af bivalente vacciner : 0,45 EUR pr. dosis

e) for vaccination af kvæg: 1,50 EUR per vaccineret kreatur, uanset antallet og typerne af de anvendte doser

f) for vaccination af får eller geder: 0,75 EUR per vaccineret får eller ged, uanset antallet og typerne af de anvendte doser.

Artikel 5

Salmonellose (zoonotisk salmonella) i avlsflokke, æglæggerflokke og slagtekyllingeflokke af Gallus gallus og i flokke af kalkuner (Meleagris gallopavo)

1. De programmer for bekæmpelse af visse typer zoonotisk salmonella hos avlsflokke, æglæggerflokke og slagtekyllingeflokke af Gallus gallus og i flokke af kalkuner (Meleagris gallopavo), som Belgien, Bulgarien, Tjekkiet, Danmark, Estland, Tyskland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovakiet, Slovenien og Det Forenede Kongerige har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til bakteriologiske test og serotypningstest som led i en officiel prøveudtagning, bakteriologiske test vedrørende desinficeringens effektivitet, test til påvisning af antimikrobielle eller bakterievæksthæmmende stoffer i væv fra fugle fra flokke, der er testet for salmonella, indkøb af vaccine samt godtgørelse til ejere for værdien af de aflivede avlsfugle og æglæggerfugle af Gallus gallus og de aflivede avlsfugle af Meleagris gallopavo og de destruerede æg, jf. stk. 3, dog højst:

a) ►M1 900 000 EUR ◄ til Belgien

b) 20 000 EUR til Bulgarien

c) 2 500 000 EUR til Tjekkiet

▼M1

d) 400 000 EUR til Danmark

e) 25 000 EUR til Estland

▼B

f) 800 000 EUR til Tyskland

g) 100 000 EUR til Irland

h) 550 000 EUR til Grækenland

i) ►M1 1 400 000 EUR ◄ til Spanien

j) 3 500 000 EUR til Frankrig

k) ►M1 900 000 EUR ◄ til Italien

l) 100 000 EUR til Cypern

▼M1

m) 50 000 EUR til Letland

n) 10 000 EUR til Litauen

▼B

o) 10 000 EUR til Luxembourg

p) 2 500 000 EUR til Ungarn

q) 150 000 EUR til Malta

r) 3 500 000 EUR til Nederlandene

s) 960 000 EUR til Østrig

▼M1

t) 4 600 000 EUR til Polen

u) 55 000 EUR til Portugal

▼B

v) 600 000 EUR til Rumænien

w) 117 000 EUR til Slovenien

▼M1

x) 600 000 EUR til Slovakiet

y) 80 000 EUR til Det Forenede Kongerige.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) for en bakteriologisk test (dyrkning/isolering): 5 EUR pr. test

b) for indkøb af salmonellavaccine: 0,05 EUR pr. dosis

c) for serotypning af salmonellaisolater af Salmonella spp.: 20 EUR pr. test

d) for en bakteriologisk test vedrørende desinficeringens effektivitet i fjerkræstalde efter udtagning af en salmonellapositiv flok: 5 EUR pr. test

e) for en test til påvisning af antimikrobielle eller bakterievæksthæmmende stoffer i væv fra fugle fra flokke, der er testet for salmonella: 5 EUR pr. test

f) for godtgørelse for værdien af en aflivet forældrefugl i en avlsflok af Gallus gallus: 4 EUR pr. fugl

g) for godtgørelse for værdien af en aflivet æglægger i en erhvervsflok af Gallus gallus: 2,20 EUR pr. fugl

h) for godtgørelse for værdien af en aflivet forældrefugl i en avlsflok af Meleagris gallopavo: 12 EUR pr. fugl

i) for godtgørelse for rugeæg lagt af forældrefugle i en avlsflok af Gallus gallus: 0,20 EUR pr. destrueret rugeæg

j) for godtgørelse for konsumæg lagt af Gallus gallus: 0,04 EUR pr. destrueret konsumæg

k) for godtgørelse for rugeæg lagt af forældrefugle i en avlsflok af Meleagris gallopavo: 0,40 EUR pr. destrueret rugeæg.

Artikel 6

Klassisk svinepest og afrikansk svinepest

1. Programmerne for bekæmpelse og overvågning af:

a) klassisk svinepest, som Bulgarien, Tyskland, Frankrig, Luxembourg, Ungarn, Rumænien, Slovenien og Slovakiet har forelagt, godkendes for perioden 1. januar 2010 til 31. december 2010

b) afrikansk svinepest, som Italien har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til virologiske og serologiske undersøgelser af tamsvin og vildsvin og, for så vidt angår Bulgariens, Tysklands, Frankrigs, Rumæniens og Slovakiets programmer, ligeledes 50 % af udgifterne til indkøb og distribution af vaccine og lokkemad til vaccination af vildsvin, dog højst:

a) ►M1 120 000 EUR ◄ til Bulgarien

b) 1 400 000 EUR til Tyskland

c) 720 000 EUR til Frankrig

d) 110 000 EUR til Italien

e) 25 000 EUR til Luxembourg

f) ►M1 550 000 EUR ◄ til Ungarn

g) 1 200 000 EUR til Rumænien

h) 30 000 EUR til Slovenien

i) ►M1 250 000 EUR ◄ til Slovakiet.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige 2,50 EUR pr. test for en ELISA-test.

Artikel 7

Smitsomt blæreudslæt hos svin

1. Det program for udryddelse af smitsomt blæreudslæt hos svin, som Italien har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af udgifterne til laboratorieundersøgelser, dog højst ►M1 250 000 EUR ◄ .

Artikel 8

Aviær influenza hos fjerkræ og vilde fugle

1. De undersøgelsesprogrammer vedrørende aviær influenza hos fjerkræ og vilde fugle, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt medlemsstats udgifter til laboratorieundersøgelser samt et fast beløb til udtagning af prøver af vilde fugle, dog højst:

a) 135 000 EUR til Belgien

b) 50 000 EUR til Bulgarien

c) 85 000 EUR til Tjekkiet

d) 200 000 EUR til Danmark

e) ►M1 450 000 EUR ◄ til Tyskland

f) 10 000 EUR til Estland

g) 110 000 EUR til Irland

h) 70 000 EUR til Grækenland

i) 300 000 EUR til Spanien

j) 250 000 EUR til Frankrig

k) ►M1 1 300 000 EUR ◄ til Italien

l) 20 000 EUR til Cypern

m) 60 000 EUR til Letland

n) 10 000 EUR til Luxembourg

o) 300 000 EUR til Ungarn

p) 10 000 EUR til Malta

q) 350 000 EUR til Nederlandene

r) 55 000 EUR til Østrig

s) 100 000 EUR til Polen

t) ►M1 40 000 EUR ◄ til Portugal

u) 400 000 EUR til Rumænien

v) 40 000 EUR til Slovenien

w) 35 000 EUR til Slovakiet

x) 35 000 EUR til Finland

y) 200 000 EUR til Sverige

z) 300 000 EUR til Det Forenede Kongerige.

3. De maksimumsbeløb, der godtgøres medlemsstaterne for de undersøgelser/prøveudtagninger, der er omfattet af disse programmer, må i gennemsnit ikke overstige:

ELISA-test 2 EUR pr. test

agar-gel-immunodiffusionstest 1,20 EUR pr. test

hæmagglutinationsinhibitionstest (HI-test) for H5/H7 12 EUR pr. test

virusisolationstest 40 EUR pr. test

PCR-test 20 EUR pr. test

udtagning af prøver af vilde fugle 20 EUR pr. prøve.

Artikel 9

Transmissible spongiforme encephalopatier (TSE), bovin spongiform encephalopati (BSE) og scrapie

1. De programmer for overvågning af transmissible spongiforme encephalopatier (TSE) og for udryddelse af bovin spongiform encephalopati (BSE) og scrapie, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes for perioden 1. januar 2010 til 31. december 2010.

▼M1

2. EU-tilskuddet fastsættes til 100 % af hver enkelt af de i stk. 1 nævnte medlemsstaters udgifter til hurtige test af dyr som omhandlet i artikel 12, stk. 2, i forordning (EF) nr. 999/2001, i kapitel A, del I og II, punkt 1 til 5, i bilag III til forordning (EF) nr. 999/2001 og i bilag VII til samme forordning samt konfirmatoriske test og indledende molekylære diskriminatoriske test som omhandlet i kapitel C, punkt 3.2, litra c), nr. i), i bilag X til forordning (EF) nr. 999/2001, til 50 % af hver enkelt medlemsstats udgifter til godtgørelse til ejere for værdien af dyr, der er slået ned og destrueret i overensstemmelse med landets udryddelsesprogrammer for BSE og scrapie, og til 50 % af udgifterne til analyser med henblik på genotypebestemmelse af prøver, dog højst:

a) 2 340 000 EUR til Belgien

b) 440 000 EUR til Bulgarien

c) 1 380 000 EUR til Tjekkiet

d) 1 420 000 EUR til Danmark

e) 11 260 000 EUR til Tyskland

f) 300 000 EUR til Estland

g) 4 700 000 EUR til Irland

h) 2 000 000 EUR til Grækenland

i) 6 480 000 EUR til Spanien

j) 16 980 000 EUR til Frankrig

k) 7 210 000 EUR til Italien

l) 70 000 EUR til Cypern

m) 360 000 EUR til Letland

n) 700 000 EUR til Litauen

o) 100 000 EUR til Luxembourg

p) 1 230 000 EUR til Ungarn

q) 30 000 EUR til Malta

r) 3 370 000 EUR til Nederlandene

s) 1 510 000 EUR til Østrig

t) 4 930 000 EUR til Polen

u) 1 640 000 EUR til Portugal

v) 1 000 000 EUR til Rumænien

w) 240 000 EUR til Slovenien

x) 650 000 EUR til Slovakiet

y) 610 000 EUR til Finland

z) 970 000 EUR til Sverige

za) 5 920 000 EUR til Det Forenede Kongerige.

▼B

3. EF-tilskuddet til de i stk. 1 omhandlede programmer skal dække udgifter til de udførte test og til dyr, der slås ned og destrueres, og maksimumsbeløbet må i gennemsnit ikke overstige:

for test udført på kvæg ►M1 8 EUR pr. test ◄

for test udført på får og geder 30 EUR pr. test

for konfirmatoriske test og indledende molekylære diskriminatoriske test 175 EUR pr. test

pr. Genotypebestemmelse 10 EUR

pr. kreatur, der slås ned 500 EUR

pr. får eller ged, der slås ned 70 EUR.

Artikel 10

Rabies

1. De programmer for udryddelse af rabies, som Bulgarien, Ungarn, Polen, Rumænien og Slovakiet har forelagt, godkendes for perioden 1. januar 2010 til 31. december 2010.

▼M1

2. EU-tilskuddet fastsættes til 75 % af hver enkelt af de i stk. 1 nævnte medlemsstaters udgifter til laboratorieundersøgelser til påvisning af rabiesantigen eller -antistoffer, isolering og karakterisering af rabiesvirus, påvisning af biomarkør og titrering af vaccinemadding samt indkøb og distribution af vaccine og lokkemad under programmerne, dog højst:

a) 1 870 000 EUR til Bulgarien

b) 680 000 EUR til Ungarn

c) 7 380 000 EUR til Polen

d) 820 000 EUR til Rumænien

e) 490 000 EUR til Slovakiet.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) for en serologisk test: 12 EUR pr. test

b) for en test til påvisning af tetracyklin i knoglevæv: 12 EUR pr. test

c) for en fluorescerende antistoftest (FAT): 18 EUR pr. test.

▼B

Artikel 11

Enzootisk kvægleukose

1. De programmer for udryddelse af enzootisk kvægleukose, som Estland, Litauen, Malta og Polen har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser og godtgørelse til ejere for værdien af de slagtede dyr under programmerne, dog højst:

a) 20 000 EUR til Estland

b) ►M1 40 000 EUR ◄ til Litauen

c) 500 000 EUR til Malta

d) ►M1 650 000 EUR ◄ til Polen.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en ELISA-test 0,50 EUR pr. test

for en agar-gel-immunodiffusionstest 0,50 EUR pr. test

for slagtede dyr 375 EUR pr. dyr.

Artikel 12

Aujeszkys sygdom

1. De programmer for udryddelse af Aujeszkys sygdom, som Bulgarien, Spanien, Ungarn og Polen har forelagt, godkendes for perioden 1. januar 2010 til 31. december 2010.

▼M1

2. EU-tilskuddet til de programmer, der er omhandlet i stk. 1, fastsættes til 50 % af hver enkelt af de pågældende medlemsstaters udgifter til laboratorieundersøgelser, dog højst:

a) 25 000 EUR til Bulgarien

b) 300 000 EUR til Ungarn

c) 1 000 000 EUR til Polen

d) 700 000 EUR til Spanien.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige 1 EUR pr. test for en ELISA-test.







KAPITEL II

FLERÅRIGE PROGRAMMER

Artikel 13

Rabies

1. De flerårige programmer for udryddelse af rabies, som Litauen og Østrig har forelagt, godkendes for perioden 1. januar 2010 til 31. december 2012.

2. Det tredje år under de flerårige programmer for udryddelse af rabies, som Estland, Letland, Slovenien og Finland har forelagt, godkendes for perioden 1. januar 2010 til 31. december 2010.

▼M1

3. EU-tilskuddet fastsættes til 75 % af hver enkelt af de i stk. 1 og 2 nævnte medlemsstaters udgifter til laboratorieundersøgelser til påvisning af rabiesantigen eller -antistoffer, karakterisering af rabiesvirus, påvisning af biomarkør, aldersbestemmelse og titrering af vaccinemadding samt indkøb og distribution af vaccine og lokkemad under programmerne, dog højst:

a) 1 360 000 EUR til Estland

b) 1 400 000 EUR til Letland

c) 540 000 EUR til Litauen

d) 200 000 EUR til Østrig

e) 830 000 EUR til Slovenien

f) 150 000 EUR til Finland.

4. De maksimumsbeløb, der godtgøres medlemsstaterne for de programmer, der er omhandlet i stk. 1 og 2, må i gennemsnit ikke overstige:

a) for en serologisk test: 12 EUR pr. test

b) for en test til påvisning af tetracyklin i knoglevæv: 12 EUR pr. test

c) for en fluorescerende antistoftest (FAT): 18 EUR pr. test.

▼B

5. På baggrund af programgennemførelsen i 2010 afgøres det, hvilke beløb der indgås forpligtelser for i de efterfølgende år.

Artikel 14

Aujeszkys sygdom

1. Det tredje år under det flerårige program for udryddelse af Aujeszkys sygdom, som Belgien har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af Belgiens udgifter til laboratorieundersøgelser, dog højst ►M1 310 000 EUR ◄ .

3. De maksimumsbeløb, der godtgøres Belgien for det program, der er omhandlet i stk. 1, må i gennemsnit ikke overstige 1 EUR pr. test for en ELISA-test.

Artikel 15

Enzootisk kvægleukose

1. Det andet år under de flerårige programmer for udryddelse af enzootisk kvægleukose, som Italien, Letland og Portugal har forelagt, godkendes for perioden 1. januar 2010 til 31. december 2010.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser og godtgørelse til ejere for værdien af de slagtede dyr under programmerne, dog højst:

a) ►M1 600 000 EUR ◄ til Italien

b) 55 000 EUR til Letland

c) ►M1 500 000 EUR ◄ til Portugal.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en ELISA-test 0,50 EUR pr. test

for en agar-gel-immunodiffusionstest 0,50 EUR pr. test

for slagtede dyr 375 EUR pr. dyr.

Artikel 16

Scrapie

1. Det andet år i det flerårige program for overvågning og udryddelse af scrapie, som Cypern forelagde den 18. marts 2009, godkendes for perioden 1. januar 2010 til 31. december 2010.

2. EF-tilskuddet må højst udgøre ►M1 4 000 000 EUR ◄ og fastsættes til:

a) 100 % af Cyperns udgifter til hurtige test af dyr som omhandlet i kapitel A, del II, punkt 1 til 5, i bilag III til forordning (EF) nr. 999/2001 og i bilag VII til samme forordning samt indledende molekylære diskriminatoriske test som omhandlet i kapitel C, punkt 3.2, litra c), nr. i), i bilag X til forordning (EF) nr. 999/2001

b) 75 % af Cyperns udgifter til godtgørelse til ejere for værdien af de dyr, der er slået ned og destrueret i overensstemmelse med Cyperns program for overvågning og udryddelse af scrapie

c) 50 % af udgifterne til: i) analyse med henblik på genotypebestemmelse af prøver ii) indkøb af præparater til aflivning af dyrene iii) personale, der ansættes specielt med henblik på udførelse af opgaver i forbindelse med programmet iv) destruktion af dyrekroppene.

3. De maksimumsbeløb, der kan godtgøres Cypern for det program, der er omhandlet i stk. 1, må i gennemsnit ikke overstige:

for test udført på får og geder 30 EUR pr. test

for udførte indledende molekylære diskriminatoriske test 175 EUR pr. test

for genotypebestemmelse 10 EUR pr. test

for får eller geder, der slås ned 100 EUR pr. dyr.







KAPITEL III

ALMINDELIGE OG AFSLUTTENDE BESTEMMELSER

Artikel 17

Godtgørelsen til ejerne for værdien af de dyr, der slås ned eller slagtes, og af de produkter, der destrueres, ydes senest 90 dage, efter at dyrene er blevet slagtet eller slået ned eller produkterne destrueret, eller efter at ejeren har fremlagt den udfyldte anmodning.

Artikel 9, stk. 1, 2 og 3, i Kommissionens forordning (EF) nr. 883/2006 ( 12 ) finder anvendelse på udbetaling af godtgørelser, der foretages efter udløbet af fristen på 90 dage.

Artikel 18

1. De udgifter, medlemsstaterne forelægger med henblik på EF-tilskud, angives i euro eksklusive moms og andre skatter og afgifter.

2. Hvis en medlemsstats udgifter er i en anden valuta end euro, skal den pågældende medlemsstat omregne udgifterne til euro på basis af den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af medlemsstaten.

Artikel 19

1. EF-tilskuddet til de i artikel 1-16 omhandlede programmer ydes, forudsat at de pågældende medlemsstater:

a) gennemfører programmerne i overensstemmelse med de relevante EF-bestemmelser, herunder konkurrencereglerne og bestemmelserne om offentlige udbud

b) senest den 1. januar 2010 sætter de nødvendige love og administrative bestemmelser i kraft for at gennemføre de i artikel 1-16 omhandlede programmer

c) senest den 31. juli 2010 sender Kommissionen de foreløbige tekniske og økonomiske rapporter vedrørende de i artikel 1-16 omhandlede programmer, jf. artikel 27, stk. 7, litra a), i beslutning 2009/470/EF

d) for de programmer, der er omhandlet i artikel 8, via Kommissionens online-system rapporterer positive og negative resultater af undersøgelser foretaget som led i deres overvågning af fjerkræ og vilde fugle til Kommissionen hver tredje måned senest fire uger efter udgangen af den sidste måned, rapporten omfatter

e) for de programmer, der er omhandlet i artikel 1-16, senest den 30. april 2011 sender Kommissionen en endelig rapport, jf. artikel 27, stk. 7, litra b), i beslutning 2009/470/EF, om den tekniske gennemførelse af programmet, ledsaget af dokumentation for de udgifter, medlemsstaten har afholdt, og de opnåede resultater i perioden 1. januar 2010 til 31. december 2010

f) gennemfører de programmer, der er omhandlet i artikel 1-16, effektivt

g) ikke for de programmer, der er omhandlet i artikel 1-16, indsender yderligere anmodninger om andre EF-tilskud til foranstaltningerne og ikke tidligere har indsendt sådanne anmodninger.

2. Hvis en medlemsstat ikke overholder betingelserne i stk. 1, nedsætter Kommissionen EF-tilskuddet under hensyntagen til arten og grovheden af den pågældende overtrædelse og til det finansielle tab, den medfører for Fællesskabet.

Artikel 20

Denne beslutning anvendes fra den 1. januar 2010.

Artikel 21

Denne beslutning er rettet til medlemsstaterne.